ธนพล คว้าทอง จักรยานดาวน์ฮิลล์กีฬาแห่งชาติ
ธนพล จารุเพ็ง ยังโชว์ฟอร์มสมราคาแชมป์ประเทศไทย 3 สมัยซ้อน หลังปั่นคว้าแชมป์ดาวน์ฮิลล์กีฬาแห่งชาติได้ในช่วงเช้าที่ผ่านมา ขณะที่ จ.ชลบุรีคว้า 15 เหรียญทองเป็นที่ 1 โดยนำเจ้าภาพ จ.ขอนแก่นที่ได้ 13 เหรียญทอง จักรยานเสือภูเขาดาวน์ฮิลล์ในขอนแก่นเกมส์ แข่งที่ป่าอนุรักษ์ ข้างวัดพระบาทภูพานคำ ในเขื่อนอุบลรัตน์ จ.ขอนแก่น ระยะทาง 3.5 กิโลเมตร ไฮไลท์อยู่ที่ทั่วไปชาย และเป็นไปตามคาด หลังจาก เจ้าปอ ธนพล จารุเพ็ง เจ้าของแชมป์ประเทศไทย 3 สมัยซ้อน และเป็นแชมป์เก่าจากชลบุรีเกมส์ ปั่นเข้าเส้นชัยด้วยเวลาเร็วที่สุดเวลา 2 นาที 47.56 วินาที เฉือนชนะอันดับ 2 ชาญชัย ธาระบุตร จาก จ.อุบลราชธานี ไปเพียงเสี้ยววินาที พร้อมคว้าเหรียญทองให้จ.ชัยนาทบ้านเกิดได้สำเร็จ แม้ธนพลจะเพิ่งเดินทางกลับจากการแข่งขันบีเอ็มเอ็กซ์ชิงแชมป์เอเชียที่ฮ่องกงเมื่อวานนี้ ( 6 มี.ค. )ต่อกันที่การแข่งขันวูซู วันที่ 2 เมื่อช่วงเช้า มีการชิง 5 เหรียญทอง โดยในประเภท เชียงซู หรือ รำทวน ซึ่งนักกีฬาแต่ละจังหวัดจะต้องโชว์ศิลปะการร่ายรำ ที่อ่อนช้อยแต่ก็แฝงด้วยความแข็งแรง ซึ่งผลการแข่งขันปรากฎว่า ทีปกรณ์ โสมเขียว จาก จ.จันทบุรี ทำผลงานได้เข้าตามากที่สุด ทำคะแนนได้ 7.95 คะแนน คว้าเหรียญทองไปครอง ขณะที่เหรียญเงินเป็นของ เลิศชัยยะ ศรีโสภา จาก จ.สุรินทร์ ส่วนเหรียญทองแดงเป็นของนักกีฬาจาก จ.สุพรรณบุรีสรุปเหรียญกีฬาแห่งชาติ ครั้งที่ 40 อันดับ 1.จ.ชลบุรี 15 เหรียญทองตามมาด้วยเจ้าภาพ จ.ขอนแก่น 13 เหรียญทอง ขณะที่กรุงเทพมหานคร อยู่ที่ 3.มี 11 เหรียญทองและ จ.สุพรรณบุรีกับ จ.นครราชสีมา อยู่อันดับที่ 4 และ 5
 ธนพล จารุเพ็ง ยังโชว์ฟอร์มสมราคาแชมป์ประเทศไทย 3 สมัยซ้อน หลังปั่นคว้าแชมป์ดาวน์ฮิลล์กีฬาแห่งชาติได้ในช่วงเช้าที่ผ่านมา ขณะที่ จ.ชลบุรีคว้า 15 เหรียญทองเป็นที่ 1 โดยนำเจ้าภาพ จ.ขอนแก่นที่ได้ 13 เหรียญทอง 
กีฬาแห่งชาติ,จักรยาน,ประเทศไทย,แชมป์